
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 981 

17 Απριλίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθήκοντα Υπαρχηγών του Λιμενικού Σώματος - 

Ελληνικής Ακτοφυλακής. 1 

Έγκριση χρησιμοποίησης υπαλλήλων της ΕΛΣΤΑΤ που 
θα απασχοληθούν κατά το έτος 2014 στις κατ’ 
αποκοπήν εργασίες για την επεξεργασία των ερω¬ 
τηματολογίων των Γενικών Απογραφών Κτιρίων 
2011 και καθορισμός της αμοιβής τους ανά επε- 


ξεργαζόμενη μονάδα σε κάθε είδος εργασίας. 2 

Έγκριση του νέου Οργανισμού Εσωτερικής Υπηρε¬ 
σίας Δημοτικού Λιμενικού Ταμείου Πάρου - Αντι¬ 
πάρου Ν. Κυκλάδων. 3 

Διόρθωση της υπ’ αριθμ. 9/3-1-2011 απόφασης του Πε¬ 
ριφερειάρχη Θεσσαλίας περί αυτοδίκαιης μετα¬ 
φοράς και κατάταξης προσωπικού της Ν.Α. Τρικά¬ 
λων στην Περιφέρεια Θεσσαλίας, όπως έχει τρο¬ 
ποποιηθεί και ισχύει. 4 


ΑΠΟΦΑΣΕΙ Σ 

Αριθμ. 233.1-3/3920/2014 (1) 

Καθήκοντα Υπαρχηγών του Λιμενικού Σώματος - 
Ελληνικής Ακτοφυλακής. 

Ο ΥΠΟΥΡΓΟΣ 
ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

α) της παραγράφου 2 του άρθρου 6 καθώς και του 
δεύτερου εδαφίου της περίπτωσης (β) της παραγράφου 
3 του άρθρου 4, του άρθρου 5 και της παραγράφου 1 του 
άρθρου 7 του ν. 4150/2013 «Ανασυγκρότηση του Υπουρ¬ 
γείου Ναυτιλίας και Αιγαίου και άλλες διατάξεις» (Α' 102). 

β) του ν. 3922/2011 «Σύσταση Αρχηγείου Λιμενικού Σώ- 
ματος-Ελληνικής Ακτοφυλακής» (Α' 35), όπως ισχύει. 

γ) του άρθρου 5 του π.δ. 85/2012 «Ίδρυση και μετονομα- 
σία Υπουργείων, μεταφορά και κατάργηση υπηρεσιών» 
(Α' 141), όπως αντικαταστάθηκε από το άρθρο 1 του π.δ. 
94/2012 (Α' 149) και τροποποιήθηκε με το άρθρο 3 του 
π.δ. 98/2012 (Α 160). 

δ) του π.δ. 242/1999 «Οργανισμός Υπουργείου Εμπο¬ 
ρικής Ναυτιλίας» (Α' 201), όπως ισχύει. 


ε) του π.δ. 67/2011 «Οργάνωση των Υπηρεσιών του 
Λιμενικού Σώματος-Ελληνικής Ακτοφυλακής» (Α' 149), 
όπως ισχύει. 

στ) του π.δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών, Υφυ¬ 
πουργών» (Α' 153). 

ζ) του άρθρου 90 του «Κώδικα Νομοθεσίας για την 
κυβέρνηση και κυβερνητικά Όργανα» που κυρώθηκε με 
το άρθρο πρώτο του π.δ. 63/2005 (Α' 98). 

2. Την αριθμ. 010/2014/259/28.03.2014 εισήγηση του Αρ¬ 
χηγού του Λιμενικού Σώματος - Ελληνικής Ακτοφυλακής. 

3. Το γεγονός ότι από την έκδοση της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Καθήκοντα αρχαιότερου Υπαρχηγού Λ.Σ.-ΕΛ.ΑΚΤ 
(Α' Υπαρχηγού) 

Στον αρχαιότερο Υπαρχηγό (Α' Υπαρχηγό) Λιμενικού 
Σώματος-Ελληνικής Ακτοφυλακής (εφεξής Λ.Σ.-ΕΛ.ΑΚΤ.) 
ανατίθεται ο έλεγχος της εύρυθμης άσκησης των αρ¬ 
μοδιοτήτων του Λ.Σ.-ΕΛ.ΑΚΤ. που περιγράφονται στην 
παράγραφο 2 του άρθρου 5 του Ν. 4150/2013 και ασκού¬ 
νται από τις ακόλουθες Υπηρεσίες: 

α) Τον Κλάδο ΣΤ' Ασφάλειας Ναυσιπλοΐας του Αρχη¬ 
γείου Λιμενικού Σώματος-Ελληνικής Ακτοφυλακής και 
τις Υπηρεσίες που υπάγονται σε αυτόν (παράγραφος 9 
του άρθρου 2 και άρθρα 26 έως και 30 του π.δ. 67/2011). 

β) Τον Κλάδο Γ' Ναυτιλιακής Πολιτικής του Υπουργεί¬ 
ου Ναυτιλίας και Αιγαίου και τις Υπηρεσίες που υπά¬ 
γονται σε αυτόν (άρθρα 18 έως και 20, περιπτώσεις α' 
και δ' του άρθρου 21 καθώς και άρθρα 22, 24 και 25 του 
π.δ. 242/1999, όπως ισχύει). 

γ) Τον Κλάδο Δ' Ελέγχου Εμπορικών Πλοίων του 
Υπουργείου Ναυτιλίας και Αιγαίου και τις Υπηρεσίες 
που υπάγονται σε αυτόν (άρθρα 26 έως και 29 Α' του 
π.δ. 242/1999, όπως ισχύει). 

δ) Τη Διεύθυνση Προστασίας Θαλασσίου Περιβάλ¬ 
λοντος του Αρχηγείου Λιμενικού Σώματος-Ελληνικής 
Ακτοφυλακής (άρθρο 25 του π.δ. 67/2011, όπως ισχύει) 
καθώς και τα Τμήματα Μελετών και Προγραμματισμού, 
Διεθνούς Συνεργασίας σε θέματα Προστασίας Θαλάσ¬ 
σιου Περιβάλλοντος και Τεχνικού Εξοπλισμού της Δι¬ 
εύθυνσης Προστασίας Θαλάσσιου Περιβάλλοντος του 
Υπουργείου Ναυτιλίας και Αιγαίου (περιπτώσεις β', γ' και 















14804 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


δ' της παραγράφου 3 του άρθρου 17 του π.δ. 242/1999, 
όπως ισχύει)» 

Αρθρο 2 

Καθήκοντα νεότερου Υπαρχηγού Λ.Σ.-ΕΛΑΚΤ 
(Β' Υπαρχηγού) 

Στο νεότερο Υπαρχηγό Λ.Σ.-ΕΛ.ΑΚΤ. (Β' Υπαρχηγό) ανα¬ 
τίθεται ο έλεγχος της εύρυθμης άσκησης των αρμοδιοτή¬ 
των του Λ.Σ.-ΕΛΑΚΤ. που περιγράφονται στην παράγρα¬ 
φο 2 του άρθρου 5 του Ν. 4150/2013 και ασκούνται από 
τις ακόλουθες Υπηρεσίες του Αρχηγείου Λ.Σ.-ΕΛ.ΑΚΤ.: 

α) Τον Κλάδο Α' Επιχειρήσεων και τις Υπηρεσίες που 
υπάγονται σε αυτόν (παράγραφος 4 του άρθρου 2 και 
άρθρα 3 έως και 7 του π.δ. 67/2011,όπως ισχύει). 

β) Τον Κλάδο Β' Διοίκησης, Οργάνωσης και Εκπαίδευ¬ 
σης και τις Υπηρεσίες που υπάγονται σε αυτόν (παρά¬ 
γραφος 5 του άρθρου 2 και άρθρα 8 έως και 11 του π.δ. 
67/2011, όπως ισχύει) 

γ) Τον Κλάδο Γ' Οικονομικών και Υλικοτεχνικών Υπο¬ 
δομών και τις Υπηρεσίες που υπάγονται σε αυτόν (πα¬ 
ράγραφος 6 του άρθρου 2 και άρθρα 12 έως και 17 του 
π.δ. 67/2011, Α' 149). 

δ) Τον Κλάδο Δ' Ασφάλειας και τις Υπηρεσίες που 
υπάγονται σε αυτόν (παράγραφος 7 του άρθρου 2 και 
άρθρα 18 έως και 22 του π.δ. 67/2011, όπως ισχύει). 

ε) Τον Κλάδο Ε' Αστυνομίας και Τάξης και τις Υπη¬ 
ρεσίες που υπάγονται σε αυτόν, πλην της Διεύθυνσης 
Προστασίας Θαλασσίου Περιβάλλοντος (άρθρα 23 και 
24 του π.δ. 67/2011, όπως ισχύει). 

στ) Την Υπηρεσία Υγειονομικού (άρθρο 34 του π.δ. 
67/2011, όπως ισχύει) 

ζ) Τις Σχολές Λ.Σ.-ΕΛ.ΑΚΤ (άρθρο 35 του π.δ. 67/2011, 
όπως ισχύει) 

η) Τη Μονάδα Εσωτερικού Οικονομικού Ελέγχου (άρ¬ 
θρο 40 του π.δ. 67/2011, όπως ισχύει) 

θ) Την Υπηρεσία Μουσικής (άρθρο 42 του π.δ. 67/2011 
όπως αντικαταστάθηκε με το π.δ. 19/2012, Α' 43)». 

Αρθρο 3 

Λοιπές αρμοδιότητες Υπαρχηγών Λ.Σ.-ΕΛ.ΑΚΤ 

Οι Υπαρχηγοί Λ.Σ.-ΕΛ.ΑΚΤ. ασκούν τις αρμοδιότητες 
που προβλέπονται από την ισχύουσα νομοθεσία και 
αυτές που μεταβιβάζονται με απόφαση του Υπουργού 
Ναυτιλίας και Αιγαίου, καθώς και αυτές που μεταβιβά¬ 
ζονται με απόφαση του Αρχηγού Λ.Σ.-ΕΛ.ΑΚΤ σύμφωνα 
με την παράγραφο 3 του άρθρου 6 του ν. 4150/2013. 
Επίσης, οι Υπαρχηγοί Λ.Σ.-ΕΛ.ΑΚΤ. προσυπογράφουν, 
κατά λόγο αρμοδιότητας, τις εισηγήσεις για τα σχέδια 
νόμων, καθώς και τα σχέδια προεδρικών διαταγμάτων, 
υπουργικών αποφάσεων και όλα τα έγγραφα που προ¬ 
ωθούνται στον Αρχηγό Λ.Σ.-ΕΛ.ΑΚΤ. 

Αρθρο 4 

Καταργούμενες διατάξεις 

Από την έναρξη ισχύος της παρούσας απόφασης κα- 
ταργείται η αριθμ. 218/14.05.2013 απόφαση του Υπουργού 
Ναυτιλίας και Αιγαίου «Καθορισμός καθηκόντων των 
Υπαρχηγών του Λιμενικού Σώματος - Ελληνικής Ακτο¬ 
φυλακής» (Β' 1199). 

Αρθρο 5 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 7 Απριλίου 2014 

Ο ΥΠΟΥΡΓΟΣ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 
-♦- 

Αριθμ. 4549/Γ5-427 (2) 

Έγκριση χρησιμοποίησης υπαλλήλων της ΕΛΣΤΑΤ που 
θα απασχοληθούν κατά το έτος 2014 στις κατ’ απο¬ 
κοπήν εργασίες για την επεξεργασία των ερωτημα¬ 
τολογίων των Γ ενικών Απογραφών Κτιρίων 2011 και 
καθορισμός της αμοιβής τους ανά επεξεργαζόμενη 
μονάδα σε κάθε είδος εργασίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΣΤΑΤΙΣΤΙΚΗΣ ΑΡΧΗΣ 

Έχοντας υπόψη: 

1. Τις διατάξεις: 

α. του Ν. 3832/2010 (ΦΕΚ 38/Α'/9.3.2010) «Ελληνικό 
Στατιστικό Σύστημα (ΕΛ.Σ.Σ.) Σύσταση της Ελληνικής 
Στατιστικής Αρχής (ΕΛ.ΣΤΑΤ.) ως Ανεξάρτητης Αρχής», 
το άρθρο 10 του Ν. 3899/2010 (ΦΕΚ 212/Α'/17.12.2010) 
«Επείγοντα μέτρα εφαρμογής του προγράμματος στή¬ 
ριξης της Ελληνικής Οικονομίας», το άρθρο 323 του 
Ν. 4072/2012 (ΦΕΚ 86/Α'/11.4.2012) «Βελτίωση επιχειρη¬ 
ματικού περιβάλλοντος - Νέα εταιρική μορφή - Σήμα¬ 
τα - Μεσίτες Ακινήτων - Ρύθμιση θεμάτων ναυτιλίας, 
λιμένων και αλιείας και άλλες διατάξεις» και της παρ. 
1 του άρθρου 7 της από 18.11.2012 πράξης Νομοθετικού 
περιεχομένου «Δημοσιονομικοί κανόνες και άλλες δια¬ 
τάξεις» (ΦΕΚ 228 Α'). 

β. του Π.Δ. 226/2000 (ΦΕΚ 195/Α'/8-9-2000) «Οργανι¬ 
σμός της Γ.Γ. ΕΣΥΕ», 

γ. του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα που κυρώθηκε με 
το άρθρο πρώτο του Π.Δ. 63/2005 (ΦΕΚ 98/Α'/22.04.2005), 
δ. του Ν. 2685/1999 και ιδίως των άρθρων 2 και 8 (ΦΕΚ 
35/Α'/18.2.1999) με θέμα «Κάλυψη δαπανών μετακινούμε¬ 
νων υπαλλήλων εντός και εκτός επικράτειας και άλλες 
διατάξεις», όπως τροποποιήθηκε και ισχύει με το άρθρο 
9 του Ν. 3833/2010 (ΦΕΚ 40/Α'/15-3-2010) «Προστασία της 
εθνικής οικονομίας-Επείγοντα μέτρα για την αντιμετώ¬ 
πιση της δημοσιονομικής κρίσης», συμπληρώθηκε με την 
προσθήκη του άρθρου 49, παρ. 1 του Ν. 3871/2010 (ΦΕΚ 
141/Α'/17.8.2010) «Δημοσιονομική Διαχείριση και Ευθύνη» 
και τροποποιήθηκε και ισχύει με την παράγραφο 13 του 
άρθρου 45 του Ν. 3943/2011 (ΦΕΚ 66 Α'), 
ε. του Π.Δ. 113/2010 «Ανάληψη υποχρεώσεων από Δι- 
ατάκτες» (Α'194), 

στ. της ΓΠ - 400/27.8.2012 απόφασης με θέμα «Εγκριση 
Κανονισμού Λειτουργίας και Διαχείρισης της Ελληνικής 
Στατιστικής Αρχής» (ΦΕΚ 2390/Β'/28.8.2012), 
ζ. τις διατάξεις της παρ. 3 του άρθρου 21 του 
Ν. 4024/2011 (ΦΕΚ 226/Α'/27.10.2011) «Συνταξιοδοτικές ρυθ¬ 
μίσεις, ενιαίο μισθολόγιο-βαθμολόγιο, εργασιακή εφε¬ 
δρεία και άλλες διατάξεις εφαρμογής του μεσοπρόθε¬ 
σμου πλαισίου δημοσιονομικής στρατηγικής 2012-2015». 

η. του Π.Δ. 168/2008 (ΦΕΚ 223/Α'/04.11.2008) «Διενέρ¬ 
γεια Γ ενικών Απογραφών Οικοδομών-Κτιρίων και Πλη¬ 
θυσμού- Κατοικιών, κατά τα έτη 2010-2011», 
θ. της από 9.5.2011 Πράξης Νομοθετικού Περιεχομένου 
«Διενέργεια Απογραφής Πληθυσμού-Κατοικιών», 

ι. το Ν. 3995/2011 «Κύρωση Πράξης Νομοθετικού Περιε¬ 
χομένου «Διενέργεια Απογραφής Πληθυσμού-Κατοικιών» 
(ΦΕΚ 166/Α725.07.2011), 

κ. του Κανονισμού (ΕΚ) αριθ. 763/2008 του Ευρωπα¬ 
ϊκού Κοινοβουλίου και του Συμβουλίου, σχετικά με τις 
Απογραφές Πληθυσμού και Στέγασης. 

2. Το γεγονός ότι από τις διατάξεις της απόφασης 
αυτής προκαλείται δαπάνη ύψους εξακοσίων εβδομήντα 
μίας χιλιάδων τετρακοσίων εβδομήντα οκτώ ευρώ και 
πενήντα λεπτών (671.478,50 €) η οποία θα βαρύνει τις 
πιστώσεις του προϋπολογισμού εξόδων της ΕΛΣΤΑΤ και 
συγκεκριμένα τον ΚΑΕ 0289, οικονομικού έτους 2014. 

3. Για την πληρωμή της ανωτέρω δαπάνης έχει εγκρι- 
θεί πίστωση με αριθμό καταχώρησης 35, σύμφωνα με 
την αριθ. 279/Α2-177/10.01.2014 απόφαση. 

4. Τις ανάγκες της ΕΛΣΤΑΤ, αποφασίζουμε: 

1. Εγκρίνουμε τη χρησιμοποίηση υπαλλήλων της ΕΛ¬ 
ΣΤΑΤ προκειμένου να απασχοληθούν, πέραν της υπο¬ 
χρεωτικής ημερήσιας εργασίας τους στις ακόλουθες 
κατ’ αποκοπήν εργασίες, για την επεξεργασία των ερω¬ 
τηματολογίων των Γενικών Απογραφών Κτιρίων 2011: 

• «Επαλήθευση χαρακτήρων στον υπολογιστή - ΩΑΤΑ 
Ν/ΕΒΙΕΙΟΑΤΙΟΝ» 

• «Διόρθωση λαθών στον υπολογιστή - Ϊ/ΕΒΙΕΙΟΑΤΙΟΝ». 

Οι ανωτέρω υπάλληλοι μπορεί να είναι μόνιμοι ή με 

σύμβαση ιδιωτικού δικαίου αορίστου χρόνου. 

Οι εν λόγω υπάλληλοι δεσμεύονται ότι θα τηρήσουν 
το στατιστικό απόρρητο των στοιχείων που θα περι¬ 
έλθουν σε γνώση τους κατά τη διάρκεια των ανωτέρω 
εργασιών. Παραβίαση του απορρήτου των στοιχείων 
ή/και του στατιστικού απορρήτου από οποιονδήποτε 
από τους ανωτέρω υπαλλήλους επισύρει τις ποινικές, 
πειθαρχικές και διοικητικές κυρώσεις που προβλέπονται 
στα άρθρα 8 και 9 του Ν. 3832/2010, όπως ισχύει. 

2. Εγκρίνεται η χρησιμοποίηση υπαλλήλων ανά εργα¬ 
σία ως ακολούθως: 

• μέχρι 400 υπαλλήλων για την εργασία «Επαλήθευση 
χαρακτήρων στον υπολογιστή-ϋΑΤΑ νΕΒΙΕΙΟΑΤΙΟΝ» 

• μέχρι 400 υπαλλήλων για την εργασία «Διόρθωση 
λαθών στον υπολογιστή-νΕΒΙΡΙΟΑΤΙΟΝ» 

3. Καθορίζουμε την επεξεργαζόμενη μονάδα και την 
αμοιβή αυτής για τις ανωτέρω εργασίες ως εξής : 

• «Επαλήθευση χαρακτήρων στον υπολογιστή - ΩΑΤΑ 
νΕΒΙΕΙΟΑΤΙΟΝ» 

Ως επεξεργαζόμενη μονάδα ορίζεται ο χαρακτήρας 
που επιβεβαιώθηκε, με αμοιβή 0,006 € ανά χαρακτήρα 
και κόστος: 

66.500.000 χαρακτήρες X 0,006 €= 399.000,00 € 

• «Διόρθωση λαθών στον υπολογιστή - νΕΒΙΕΙΟΑΤΙΟΝ» 

Ως επεξεργαζόμενη μονάδα για την ανωτέρω εργασία 

ορίζεται το λάθος που διορθώθηκε, με αμοιβή 0,06 € 
ανά λάθος και κόστος: 

3.950.675 λάθη X 0,06 €= 237.040,50 € 

Επιπλέον, για τις ανωτέρω εργασίες θα απαιτηθεί 
ποσό ύψους 35.438,00 ευρώ για την καταβολή των ερ- 
γοδοτικών εισφορών. 

Το ανώτατο όριο της αποζημίωσης δεν μπορεί να 
υπερβαίνει ανά υπάλληλο τα τριακόσια ευρώ (300 €) 
μηνιαίως. 

Σε περίπτωση διενέργειας εργασίας που υπερβαίνει 
το ποσό των τριακοσίων ευρώ (300 €) μηνιαίως δεν 
καταβάλλεται περαιτέρω αποζημίωση. 


4. Ο ορισμός όλων των υπαλλήλων που θα απασχο¬ 
ληθούν στις ανωτέρω εργασίες θα γίνει με απόφαση 
του Προέδρου της ΕΛΣΤΑΤ. 

5. ΕΙ απόφαση αυτή ισχύει μέχρι τις 31 Δεκεμβρίου 2014. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Πειραιάς, 7 Απριλίου 2014 

Ο Πρόεδρος 
ΑΝΔΡΕΑΣ Β. ΓΕΩΡΓΙΟΥ 
-♦- 

Αριθμ. 16465/3207 (3) 

Έγκριση του νέου Οργανισμού Εσωτερικής Υπηρεσί¬ 
ας Δημοτικού Λιμενικού Ταμείου Πάρου - Αντιπά¬ 
ρου Ν. Κυκλάδων. 

Η ΓΕΝΙΚΗ ΓΡΑΜΜΑΤΕΑΣ 
ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις: 

α)των άρθρων 1,94,95,97 και 280 του Ν. 3852/2010 (ΦΕΚ 
87/Α) «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης». 

β) του Π.Δ. 143/2010 (ΦΕΚ 236/Α) «Οργανισμός της Απο¬ 
κεντρωμένης Διοίκησης Αιγαίου». 

γ)του άρθρου 10 του Ν. 3584/2007 (ΦΕΚ 143/Α) «Κύρω¬ 
ση του Κώδικα Κατάστασης Δημοτικών και Κοινοτικών 
Υπαλλήλων». 

δ) του άρθρου 244 του Ν. 3463/2006 (ΦΕΚ 114/Α/2006) 
«Κύρωση του Κώδικα Δήμων και Κοινοτήτων». 

ε) των άρθρων 4-10,33-34 του Ν. 4024/2011 «Συνταξι- 
οδοτικές ρυθμίσεις, ενιαίο μισθολόγιο-βαθμολόγιο, ερ¬ 
γασιακή εφεδρεία και άλλες διατάξεις εφαρμογής του 
μεσοπρόθεσμου πλαισίου δημοσιονομικής στρατηγικής 
2012-2015 (ΦΕΚ 226 Α'). 

στ) τον κανονισμό ΕΚ 725/2004 του Ευρωπαϊκού Κοι¬ 
νοβουλίου και τον Ν. 3622/07 (ΦΕΚ 28/τ.Α720-12-2007) 
για την ενίσχυση ασφάλειας πλοίων, λιμενικών εγκατα¬ 
στάσεων και λιμένων και άλλων διατάξεων. 

2. Του Π.Δ/τος 130/2001 (ΦΕΚ 113/τ.Α72001) με το οποίο 
συστάθηκε το «Δημοτικό Λιμενικό Ταμείο Πάρου-Αντι- 
πάρου» με έδρα το Δήμο Πάρου . 

3. Την υπ’ αριθμ. οικ. 22217/01-06-2012 (ΦΕΚ 1834/τ.Β') 
ΚΥΑ σχετική με την κατάργηση και διατήρηση κενών 
οργανικών θέσεων μονίμου προσωπικού στο Δημοτικό 
Λιμενικό Ταμείο Πάρου - Αντιπάρου Ν.Κυκλάδων. 

4. Το υπ’ αριθμ. 579/24-02-2014 έγγραφο του Δήμου 
Αντιπάρου. 

5. Το υπ’ αριθμ. 214/13-03-2014 έγγραφο του Δημοτικού 
Λιμενικού Ταμείου Πάρου-Αντιπάρου. 

6. Τα υπ’αριθμ. 2166/509/16-01-2014,41005/926/23-01-2014 
και 12763/2640/05-03-2014 έγγραφα μας. 

7. Την υπ' αριθμ. 43/2013 απόφαση σε ορθή επανάληψη 
του Διοικητικού Συμβουλίου του Δημοτικού Λιμενικού 
Ταμείου Πάρου - Αντιπάρου με την οποία ψηφίστηκε η 
έγκριση του νέου του Οργανισμού Εσωτερικής Υπηρε¬ 
σίας (ΟΕΥ) και την υπ’ αριθμ. 435/31-12-2013 σύμφωνη 
γνώμη του Δημοτικού Συμβουλίου Πάρου. 

8. Τ ις υπ’ αριθμ. 133/2013 και 07/2014 γνωμοδοτήσεις 
του Υπηρεσιακού Συμβουλίου Προσωπικού Ο.Τ.Α Νομού 
Κυκλάδων με τις οποίες γνωμοδοτεί θετικά για την 
έγκριση του νέου Οργανισμού Εσωτερικής Υπηρεσίας 
(ΟΕΥ) του Δημοτικού Λιμενικού Ταμείου Πάρου - Αντι¬ 
πάρου, αποφασίζουμε: 

Εγκρίνουμε την υπ’ αριθμ. 43/2013 σε ορθή επανάληψη 
απόφαση του Διοικητικού Συμβουλίου του Δημοτικού 
Λιμενικού Ταμείου Πάρου - Αντιπάρου για την έγκριση 
του νέου Οργανισμού Εσωτερικής Υπηρεσίας (ΟΕΥ) του 
ως κατωτέρω: 

ΚΕΦΑΛΑΙΟ Α. 

ΔΙΑΡΘΡΩΣΗ ΚΑΙ ΛΕΙΤΟΥΡΓΙΑ ΥΠΗΡΕΣΙΩΝ. 

Άρθρο 1° 

Οι Υπηρεσίες του Δημοτικού Λιμενικού Ταμείου Πά- 
ρου-Αντιπάρου διαρθρώνονται ως εξής: 

1. Τμήμα Διοικητικών και Οικονομικών Υπηρεσιών . 

2. Τμήμα Τεχνικών Υπηρεσιών. 

3. Γραφείο Υπεύθυνου Ασφάλειας Λιμενικών Εγκα¬ 
ταστάσεων. 

Άρθρο 2° 

Οι αυτοτελείς οργανικές μονάδες του άρθρου 1 συ¬ 
γκροτούνται από τα παρακάτω επιμέρους τμήματα η 
γραφεία με τις αντίστοιχα αναφερόμενες αρμοδιότητες 
το καθένα: 

1. ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕ¬ 
ΣΙΩΝ. 

Αποτελείται από τα παρακάτω λειτουργικά γραφεία: 

1 α . ΓΡΑΦΕΙΟ ΔΙΟΙΚΗΤΙΚΩΝ ΥΠΗΡΕΣΙΩΝ. 

Αρμοδιότητες του Γραφείου αυτού είναι: 

Χειρίζεται όλα τα θέματα διοικητικής φύσεως του 
Νομικού Προσώπου και της λειτουργίας του Διοικητικού 
Συμβουλίου. 

Φροντίζει για την τήρηση και παρακολούθηση της 
ισχύουσας κάθε φορά Νομοθεσίας σχετικά με την υπη¬ 
ρεσιακή και συνταξιοδοτική κατάσταση του προσωπι¬ 
κού. 

Χειρίζεται όλα τα θέματα που αναφέρονται στην πρό¬ 
σληψη μόνιμου και εποχιακού προσωπικού για την κάλυ¬ 
ψη των αναγκών του Νομικού προσώπου. Επίσης θέματα 
σχετικά με τις τοποθετήσεις, μετατάξεις, αξιολογήσεις, 
αποσπάσεις, συντάξεις, αδειών κλπ που αφορούν το 
προσωπικό οποιοσδήποτε σχέσης εργασίας. 

Τηρεί και ενημερώνει τους ατομικούς υπηρεσιακούς 
φακέλους του προσωπικού και μέριμνα για τη χορήγηση 
βεβαιώσεων, πλην φορολογικών. 

Επιμελείται της παραλαβής, πρωτοκόλλησης και δι¬ 
ανομής κάθε εισερχόμενου και εξερχόμενου εγγράφου 
και τηρεί αρχείο αλληλογραφίας. 

Μεριμνά για την δακτυλογράφηση και αναπαραγωγή 
εγγράφων και εντύπων. 

Μεριμνά για την λειτουργία του τηλεφωνικού κέντρου, 
των τηλετύπων και των λοιπών μέσων επικοινωνίας. 

Μεριμνά για την φύλαξη των κτιρίων, εγκαταστάσε¬ 
ων και μηχανημάτων που ανήκουν στην κυριότητα του 
Νομικού Προσώπου. 

Μεριμνά για την καθαριότητα των κτιρίων του Δημο¬ 
τικού Λιμενικού Ταμείου. 

Παρακολουθεί και διεκπεραιώνει θέματα Π.Σ.Ε.Α.. 

Δέχεται και εξετάζει παράπονα πολιτών και φροντίζει 
για την έγκαιρη πληροφόρηση τους για θέματα που 
τους αφορούν. 

Η βεβαίωση από τον Προϊστάμενο η τον νόμιμο ανα¬ 
πληρωτή του της ακρίβειας αντιγράφων, φωτογραφιών 
η φωτοτυπιών οποιονδήποτε εγγράφων, με την επίδειξη 
του πρωτότυπου η ακριβούς αντιγράφου, καθώς και η 


βεβαίωση του γνήσιου της υπογραφής του προσωπικού 
και των πολιτών. 

Διεξάγει κάθε υπηρεσία που του ανατίθεται από τον 
Πρόεδρο η το Διοικητικό Συμβούλιο, η από διάταξη Νό¬ 
μου που δεν έχει προβλεφθεί ανωτέρω εφόσον δεν 
υπάγεται στην αρμοδιότητα άλλου γραφείου. 

Γ ραφείο καθαριότητας 

Αρμοδιότητες 

Η μέριμνα για την καθαριότητα και ευπρεπισμό των 
κοινόχρηστων χώρων, χερσαία και θαλάσσια ζώνη αρ¬ 
μοδιότητας του Λιμενικού Ταμείου. 

1 α . ΓΡΑΦΕΙΟ ΟΙΚΟΝΟΜΙΚΩΝ ΥΠΗΡΕΣΙΩΝ. 

Ιβα. ΓΡΑΦΕΙΟ ΕΣΟΔΩΝ-ΕΞΟΔΩΝ-ΠΕΡΙΟΥΣΙΑΣ-ΔΙΑΧΕΙ- 
ΡΙΣΗΣ ΥΛΙΚΟΥ. 

Αρμοδιότητες του Γ ραφείου αυτού είναι: 

Καταρτίζει σχέδιο Προϋπολογισμού το οποίο ειση- 
γείται ο Πρόεδρος στο Διοικητικό Συμβούλιο μέσα στις 
προθεσμίες του Δημοτικού και Κοινοτικού Κώδικα. 

Παρακολουθεί την εξέλιξη του Προϋπολογισμού και 
εισηγείται τυχών αναμόρφωση του. 

Τηρεί φάκελο για κάθε ακίνητο ιδιοκτησίας Νομικού 
Προσώπου που περιέχει όλα τα στοιχεία που θεμελιώ¬ 
νουν τα επί του ακινήτου δικαιώματα. 

Διαχειρίζεται τα πάσης φύσεως υλικά όλων των υπη¬ 
ρεσιών του Ν.Π.Δ.Δ. 

Τηρεί βιβλίο αποθήκης, παραλαβής και παράδοσης 
αχρήστου υλικού και μεριμνά για την εκποίηση η κα¬ 
ταστροφή αχρήστων υλικών, μετά από απόφαση των 
οικείων επιτροπών. 

Εισηγείται και διεκπεραιώνει τη διαδικασία για την 
μίσθωση η εκμίσθωση ακινήτων. 

Επιμελείται την εκκαθάριση και εντολή πληρωμών 
κάθε δαπάνης, αφού ελεγχθεί η νομιμότητα και πλη¬ 
ρότητα των δικαιολογητικών και διενεργεί κάθε είδους 
λογιστικές εγγραφές στα λογιστικά βιβλία. Εκδίδει τα 
χρηματικά εντάλματα πληρωμής κάθε δαπάνης, της 
μισθοδοτικές καταστάσεις προσωπικού και τηρεί μι- 
σθολογικά αρχεία πάσης φύσεως προσωπικού. 

Μεριμνά για την είσπραξη κάθε εσόδου του Νομικού 
Προσώπου. 

Καταρτίζει σε συνεργασία με το ταμείο τον απολο¬ 
γισμό Εσόδων-Εξόδων. 

Συγκεντρώνει όλα τα αιτήματα που αναφέρονται σε 
προμήθειες και διεξάγει τις από το νομό προβλεπόμενες 
διαδικασίες για την πραγματοποίηση τους. 

Χειρίζεται όλα τα θέματα που έχουν σχέση με την 
εκμετάλλευση των χώρων δικαιοδοσίας και μέσων που 
ανήκουν στο Ν.Π.Δ.Δ., καθώς και για την παροχή υπηρε¬ 
σιών σε πλοία και τρίτους και βεβαιώνει τα αντίστοιχα 
δικαιώματα. 

Εκτελεί ακόμα και κάθε πρόσθετη εργασία που του ανα¬ 
τίθεται από τον Πρόεδρο η το Διοικητικό Συμβούλιο, η από 
διάταξη Νόμου, που δεν έχει προβλεφθεί παραπάνω και 
δεν ανήκει στην αρμοδιότητα άλλης οργανικής μονάδας. 

Ιββ. ΓΡΑΦΕΙΟ ΕΙΔΙΚΗΣ ΤΑΜΕΙΑΚΗΣ ΥΠΗΡΕΣΙΑΣ. 

Η Ειδική Ταμειακή Υπηρεσία, τελεί υπό την άμεση 
εποπτεία των αρμοδίων οργάνων του Ν.Π.Δ.Δ. Διεξάγει 
την Ταμειακή υπηρεσία αυτού, με προσωπική ευθύνη του 
Ταμία και των εισπρακτικών οργάνων. Με απόφαση του 
Προέδρου του Δ.Σ. ανατίθενται τα καθήκοντα ταμία και 
εισπρακτόρων σε υπαλλήλους του Ν.Π.Δ.Δ. 

Καθήκοντα και αρμοδιότητες της υπηρεσίας αυτής, 
είναι: 

Η διαμόρφωση και παρακολούθηση των ταμειακών 
προγραμμάτων με τη συνεχή παρακολούθηση των υπο¬ 
χρεώσεων και αναμενόμενων εισπράξεων. 

Η παραλαβή των χρηματικών ενταλμάτων πληρωμών 
και η διενέργεια των πληρωμών προς τους δικαιούχους, 
μετά από έλεγχο των απαιτούμενων από νομοθεσία 
δικαιολογητικών καθώς και των επιπροσθέτων, που ορί¬ 
ζει ο νόμος ότι πρέπει να προσκομίζουν φορολογική 
ενημερότητα, ασφαλιστική κ.λ.π. 

Η καταγραφή των διενεργούμενων πληρωμών σύμφω¬ 
να με τις ισχύουσες διατάξεις και διαδικασίες. 

Μεριμνά για την απόδοση πόσης φύσεως κρατήσεων 
υπό τρίτων. 

Η διενέργεια εισπράξεων οφειλών, έκδοση αντίστοι¬ 
χων γραμματίων είσπραξης και σχετική ενημέρωση του 
περιοδικού αρχείου οφειλετών κατά οφειλέτη. 

Η παρακολούθηση της εξόφλησης των υποχρεώσεων 
των οφειλετών και ενημέρωση του Γραφείου εσόδων- 
εξόδων για τις καθυστερούμενες οφειλές. 

Η κατάρτιση των περιοδικών καταστάσεων προς πλη¬ 
ρωμή καθώς και πληρωθεντων εξόδων. 

Η παραλαβή των βεβαιωτικών καταλόγων των υπό¬ 
χρεων και των αντίστοιχων οφειλόμενων στο Ν.Π.Δ.Δ. 
ποσών κατά κατηγορία προσόδου.Έκδοση και μέριμνα 
για την κοινοποίηση ατομικών η ειδικών προσκλήσεων 
προς τους οφειλέτες. 

Η αρχική ενημέρωση περιοδικού αρχείου οφειλετών 
κατά οφειλέτη όπου αναγράφονται τα οφειλόμενα ποσά 
κατά κατηγορία προσόδου. 

Η τήρηση των διαδικασιών , αρχείων και γενικά λογα¬ 
ριασμών του λογιστικού συστήματος του Ν.Π.Δ.Δ. που 
αφορούν τα εισπρακτέα και τα πραγματοποιθέντα έσο¬ 
δα του Ν.Π.Δ.Δ., σύμφωνα με τις ισχύουσες διαδικασίες. 

Η κατάρτιση των περιοδικών καταστάσεων εισπρα- 
χθέντων και εισπρακτέων εσόδων. 

Η τήρηση φυσικού ταμείου στα γραφεία του Ν.Π.Δ.Δ. 

Η διενέργεια χρηματικών δοσοληψιών με τις Τράπεζες. 

Η τήρηση αρχείων κάθε είδους παραστατικών και 
αντιστοίχων δικαιολογητικών που χρησιμοποιούνται 
για την ενημέρωση του λογιστικού συστήματος του 
Ν.Π.Δ.Δ. Παροχή κάθε είδους στοιχείων που ζητούνται 
από Δημόσιες Ελεγκτικές Υπηρεσίες, σύμφωνα με τις 
διαδικασίες που εκάστοτε ισχύουν. 

Κάθε άλλη εργασία που ανατίθεται από τον Πρόεδρο 
η το Διοικητικό Συμβούλιο η προβλέπεται από διάταξη 
νόμου και δεν έχει προβλεφθεί στον οργανισμό αυτόν, 
εφόσον δεν ανήκει στην αρμοδιότητα του γραφείου. 

Ιβγ. ΓΡΑΦΕΙΟ ΗΛΕΚΤΡΟΝΙΚΗΣ ΕΠΕΞΕΡΓΑΣΙΑΣ ΣΤΟΙ¬ 
ΧΕΙΩΝ. 

Αρμοδιότητες του Γ ραφείου αυτού είναι η κάλυψη των 
μηχανογραφικών αναγκών του Ν.Π.Δ.Δ., η λειτουργία, 
εκμετάλλευση και συντήρηση του εξοπλισμού, καθώς 
και η υποστήριξη σε εξειδικευμένους τομείς της ηλε¬ 
κτρονικής πληροφορικής. 

Εισηγείται τις αναγκαίες προμήθειες και τις προδι¬ 
αγραφές τους σε ότι αφορά συστήματα και προγράμ¬ 
ματα πληροφορικής, βάσει των οποίων συντάσσονται 
αναγκαίες μελέτες από το τεχνικό τμήμα. 

Τηρεί ακόμη μητρώο και αρχείο σε ότι αφορά τα 
συστήματα πληροφορικής. 

2. ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ. 

Αποτελείται από τα παρακάτω επιμέρους λειτουργικά 
γραφεία: 


2α. ΓΡΑΦΕΙΟ ΠΡΟΓΡΑΜΜΑΤΙΣΜΟΥ-ΜΕΛΕΤΩΝ-ΕΠΙΒΛΕ- 
ΨΗΣ ΕΡΓΩΝ. 

Αρμοδιότητες του Γ ραφείου αυτού είναι: 

Η εκπόνηση του προγράμματος ανάπτυξης των εγκα¬ 
ταστάσεων των χώρων δικαιοδοσίας του Δημοτικού 
Λιμενικού Ταμείου . 

Ο χειρισμός των θεμάτων που αφορούν τις ζώνες 
Λιμένα καθώς και θεμάτων ρυμοτομίας, χωροταξίας 
και απαλλοτριώσεων. 

Η εκπόνηση των τεχνοοικονομικών μελετών έργων 
υποδομής και κτιρίων. 

Η αποτύπωση των έργων και εγκαταστάσεων των 
λιμένων δικαιοδοσίας του Ν.Π.Δ.Δ. 

Η λειτουργία σχεδιαστηρίου. 

Η δημοπράτηση, παρακολούθηση, επίβλεψη, λειτουρ¬ 
γία, παραλαβή, συντήρηση, ανακαίνιση, και επισκευή των 
έργων και πόσης φύσεως εγκαταστάσεων του Ν.Π.Δ.Δ. 

Η εκτέλεση μικρών έργων με αυτεπιστασία, μετά από 
απόφαση του Διοικητικού Συμβουλίου. 

Η επιμέλεια του πρασίνου στις περιοχές δικαιοδοσίας 
του Ν.Π.Δ.Δ. 

Η εκπόνηση κανονισμών χρήσης των έργων και εγκα¬ 
ταστάσεων του Νομικού Προσώπου. 

Η τήρηση και ενημέρωση αρχείου έργων, μελετών, 
στοιχείων κατασκευής , συντήρησης, επισκευής έργων 
υποδομής και κτιρίων και κόστους αυτών. 

Κάθε άλλη εργασία που ανατίθεται από τον Πρόεδρο 
ή το Διοικητικό Συμβούλιο ή προβλέπεται από διάταξη 
νόμου και δεν έχει προβλεφθεί στον Οργανισμό αυτόν, 
εφόσον δεν ανάγεται στον κύκλο καθηκόντων άλλου 
γραφείου. 

2β. ΓΡΑΦΕΙΟ ΗΛΕΚΤΡΟΜΗΧΑΝΟΛΟΓΙΚΩΝ ΕΡΓΩΝ ΚΑΙ 
ΣΥΝΤΗΡΗΣΗΣ ΜΗΧΑΝΗΜΑΤΩΝ. 

Αρμοδιότητες του Γ ραφείου αυτού είναι: 

Η εκπόνηση προγράμματος και μελετών ανάπτυξης 
και ανανέωσης του ηλεκτρομηχανολογικού εξοπλισμού. 

Η μελέτη και σύνταξη τεχνικών προδιαγραφών για 
την προμήθεια μηχανημάτων, πλωτών μέσων και κάθε 
φύσεως ηλεκτρομηχανολογικού και ηλεκτρονικού εξο¬ 
πλισμού. 

Η εκπόνηση κανονισμών λειτουργίας και συντήρησης 
ηλεκτρομηχανολογικού εξοπλισμού, εγκαταστάσεων 
και μηχανημάτων προς αποφυγή ατυχημάτων η ζημιών, 

Η εκπόνηση Η/Μ μελετών για την εγκατάσταση, επι¬ 
σκευή, συντήρηση πόσης φύσεως έργων και εγκατα¬ 
στάσεων στην ζώνη λιμένος αρμοδιότητας του Ν.Π.Δ.Δ. 

Η επισκευή και συντήρηση του ηλεκτρομηχανολογικού 
εξοπλισμού, εγκαταστάσεων, μηχανημάτων και πλωτών 
μέσων και η συντήρηση αυτών σε ετοιμότητα διάθεσης. 

Η διαχείριση καυσίμων και λιπαντικών. 

Η τήρηση μητρώου και αρχείου ηλεκτρομηχανολο- 
γικού, ηλεκτρονικού εξοπλισμού εκτός συστημάτων 
πληροφορικής που ανήκει στο αντίστοιχο Γραφείο 
του Τμήματος Διοικητικών Υπηρεσιών, μηχανημάτων 
και εγκαταστάσεων και κόστους αυτών. 

3 α . ΓΡΑΦΕΙΟ ΥΠΕΥΘΥΝΟΥ ΑΣΦΑΛΕΙΑΣ ΛΙΜΕΝΙΚΩΝ 
ΕΓΚΑΤΑΣΤΑΣΕΩΝ (Υ.Α.Λ.Ε.) 

Αρμοδιότητες του γραφείου αυτού είναι: 

Η εφαρμογή των μέτρων ασφαλείας που υιοθετηθή- 
καν από τον Διεθνή Ναυτιλιακό Οργανισμό (ΙΜΟ) για 
την βελτίωση της προστασίας των λιμενικών εγκατα¬ 
στάσεων, των πλοίων, του προσωπικού και των φορ¬ 
τίων. 

Η εφαρμογή του Σχεδίου Ασφαλείας Λιμενικών Εγκα¬ 
ταστάσεων σύμφωνα με τον Κώδικα Ι.3.Ρ.5 μέρος Α & Β 
(Υποχρεωτικές Απαιτήσεις και οδηγίες της Διεθνούς 
Συμβάσεως για την ασφάλεια ζωής στην θάλασσα) , 
τον κανονισμό ΕΚ 725/2004 του Ευρωπαϊκού Κοινοβου¬ 
λίου και τον Ν. 3622/2007 (ΦΕΚ 281Α/20-12-2007) για την 
ενίσχυση ασφάλειας πλοίων, λιμενικών εγκαταστάσεων 
και λιμένων και άλλων διατάξεων. 

ΚΕΦΑΛΑΙΟ Β. 

ΠΡΟΣΩΠΙΚΟ-ΟΡΓΑΝΙΚΕΣ ΘΕΣΕΙΣ. 

Αρθρο 3° 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΔΗΜΟΣΙΟΥ ΔΙΚΑΙΟΥ 

Οι θέσεις των Κατηγοριών ΠΕ, ΤΕ, και ΔΕ κατατάσ¬ 
σονται στους βαθμούς Δ (εισαγωγικός), Γ, Β και Α (κα¬ 
ταληκτικός). 

Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός), Δ, Γ και Β (καταληκτικός). 

Τα προσόντα διορισμού στις θέσεις αυτές είναι τα 
προβλεπόμενα από το Π.Δ. 50/2001, καθώς και εκείνα 
που μπορεί να ορίζονται με την προκήρυξη πλήρω¬ 
σης θέσεων μετά από αίτημα και σχετική έγκρισης του 
Α.Σ.Ε.Π. 


Οι θέσεις που προβλέπονται ανά κατηγορία και κλάδο 
είναι οι ακόλουθες: 


ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 

Κλάδος 

Θέσεις 

ΠΕ 1 Οικονομικός 

1 

ΠΕ3 Πολιτικός Μηχανικός (Λιμενολόγος) 

1 

ΠΕ5 Μηχανολόγων - 
Ηλεκτρολόγων Μηχανικών 

1 

ΠΕΙ Διοικητικών Υ.Α.Λ.Ε 
(Υπεύθυνος Ασφάλειας 

Λιμενικών Εγκαταστάσεων) 

1 

ΣΥΝΟΛΟ 

4 


ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

Κλάδος 

Θέσεις 

ΤΕ19 Πληροφορικής 

1 

ΣΥΝΟΛΟ 

1 


ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

Κλάδος 

Θέσεις 

ΔΕΙ Διοικητικών Γ ραμματέων 

1 

ΣΥΝΟΛΟ 

1 


Αρθρο 4° 

ΕΠΟΧΙΑΚΟ ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ. 

Πέντε (5) θέσεις υπαλλήλων ανεξαρτήτου ειδικότητας. 

Η κάλυψη των θέσεων αυτών θα γίνεται σύμφωνα 
με τις διατάξεις του άρθρου 21 του Ν. 2190/1994 όπως 
έχουν τροποποιηθεί και ισχύουν σήμερα η με τις αντί¬ 
στοιχες διατάξεις που τυχόν θα αντικαταστήσουν τις 
προαναφερόμενες. 


ΚΕΦΑΛΑΙΟ Γ. 

ΠΡΟΪΣΤΑΜΕΝΟΙ- ΕΝΤΑΞΗ ΠΡΟΣΩΠΙΚΟΥ. 

Αρθρο 5° 

Προϊστάμενοι των Τμημάτων της οργανωτικής δομής 
του Δ.Λ.Τ. κρίνονται και τοποθετούνται, σύμφωνα με τις 
κείμενες διατάξεις, υπάλληλοι των ακόλουθων κλάδων: 

Του Τμήματος Διοικητικών και Οικονομικών Υπηρε¬ 
σιών, προ'ΐσταται υπάλληλος κλάδου ΠΕΙ Διοικητικού ή 
Οικονομικού και σε περίπτωση έλλειψης αυτού η σε πε¬ 
ρίπτωση που δεν έχει τον απαιτούμενο βαθμό .υπάλλη¬ 
λος του κλάδου ΤΕ19 Πληροφορικής και ελλείψει αυτού 
υπάλληλος του κλάδου ΔΕΙ Διοικητικών - Γραμματέων. 

Του Τμήματος Τεχνικών Υπηρεσιών προ'ΐσταται υπάλ¬ 
ληλος κλάδου ΠΕ Πολιτικών Μηχανικών η ΠΕ3 Πολιτι¬ 
κών Μηχανικών η ΠΕ5 Μηχανολόγων Ηλεκτρολόγων 
Μηχανικών. 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 

Ο προϊστάμενος της διοικητικής ενότητας ευθύνεται 
έναντι του Προέδρου για την αποτελεσματική και απο¬ 
δοτική εκτέλεση των λειτουργιών της ενότητας,προ¬ 
γραμματίζοντας, οργανώνοντας και ελέγχοντας τις επί 
μέρους δραστηριότητες. 

Ειδικότερα ο Προϊστάμενος: 

Στελεχώνει, οργανώνει, συντονίζει και ελέγχει τις δρα¬ 
στηριότητες της διοικητικής ενότητας με τρόπο ώστε 
να υλοποιούνται αποτελεσματικά οι κατά περίπτωση 
αποφάσεις ή εντολές. 

Μεριμνά για την κατάρτιση του κανονισμού λειτουργί¬ 
ας της διοικητικής ενότητας, εισηγείται μεταβολές των 
διατάξεών του και παρακολουθεί την κανονική εφαρ¬ 
μογή των εγκεκριμένων κανονισμών. 

Παραλαμβάνει την αλληλογραφία που σχετίζεται με 
τις αρμοδιότητες της διοικητικής μονάδας του και τη 
διανέμει στους αρμόδιους υπαλλήλους. 

Έχει το δικαίωμα τροποποίησης ή απόρριψης των 
υπηρεσιακών εισηγήσεων με ενυπόγραφη πάντοτε 
σημείωσή του στα σχετικά έγγραφα και παράλληλη 
υποχρέωση έγκαιρης και αιτιολογημένης ενημέρωσης 
του Προέδρου. 

Συνεργάζεται με άλλους φορείς εκτός νομικού προ¬ 
σώπου. 

Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στον τοπικό 
ελληνικό και διεθνές περιβάλλον, που έχουν σχέση με 
τις λειτουργίες της διοικητικής ενότητας. Ενημερώνει 
το προσωπικό και μεριμνά για την τήρηση των νομικών 
διατάξεων, την εφαρμογή καινοτομιών και την προσαρ¬ 
μογή της λειτουργίας της διοικητικής μονάδας στις 
εξελίξεις του εξωτερικού περιβάλλοντος. 

Μεριμνά για τη βελτίωση της αποτελεσματικότητας 
της δράσης της διοικητικής ενότητας, τη βελτίωση της 
απόδοσης του ανθρώπινου δυναμικού και των τεχνικών 
μέσων, την καλύτερη εξυπηρέτηση του πολίτη και την 
καλύτερη ανταπόκριση της διοικητικής μονάδας στις 
τοπικές ανάγκες. 

ΚΕΦΑΛΑΙΟ Δ'. 

ΤΕΛΙΚΕΣ ΔΙΑΤΑΞΕΙΣ. 

Αρθρο 6° 

Η κατανομή του προσωπικού που θα διοριστεί μελλο¬ 
ντικά, στις επί μέρους διοικητικές μονάδες, γίνεται με 
απόφαση του Προέδρου του Διοικητικού Συμβουλίου, 
λαμβάνοντας υπόψη τις λειτουργικές ανάγκες των μο- 

νάδων, τα προσόντα, την πείρα και τις ειδικές γνώσεις 
των υπαλλήλων και την σχετική εισήγηση των Προϊ¬ 
σταμένων. 

ΕΡΜΗΝΕΙΑ - ΜΕΤΑΒΟΛΗ ΤΟΥ Ο.Ε.Υ. 

Οι διατάξεις του παρόντος Ο.Ε.Υ., συμπληρώνονται 
και ερμηνεύονται με την απόφαση του Διοικητικού Συμ¬ 
βουλίου. 

Σε περίπτωση που το νομικό πρόσωπο αναλάβει και 
άλλες αρμοδιότητες ή δραστηριότητες πέραν αυτών 
που αναφέρονται στον παρόντα Ο.Ε.Υ., το Δ.Σ., δύναται 
να τον συμπληρώσει ή να τον τροποποιεί, ανάλογα. 

ΑΚΡΟΤΕΛΕΥΤΙΟ ΑΡΘΡΟ: ΚΑΛΥΨΗ ΔΑΠΑΝΗΣ 

Από την απόφαση αυτή προκαλείται δαπάνη ύψους 
156.726,00€ για το υπόλοιπο τρέχον έτος 2014 που θα 
καλυφθεί από τους Κ.Α. 10-6011, 20-6011 και 30-6011 του 
προϋπολογισμού του Δημοτικού Λιμενικού Ταμείου Πά¬ 
ρου - Αντιπάρου. 

Για τα επόμενα έτη προκαλείται ετήσια δαπάνη ύψους 
208.368,00 Ευρώ ετησίως η οποία θα προβλέπεται στους 
αντίστοιχους Κ.Α του προϋπολογισμού του Δημοτικού 
Λιμενικού Ταμείου Πάρου-Αντιπάρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 3 Απριλίου 2014 

Η Γ ενική Γ ραμματέας 
Αποκεντρωμένης Διοίκησης 
ΧΡΙΣΤΙΑΝΑ Δ. ΚΑΛΟΓΗΡΟΥ 

-♦- 

Αριθμ. 607/28040 (4) 

Διόρθωση της υπ’ αριθμ. 9/3-1-2011 απόφασης του Πε¬ 
ριφερειάρχη Θεσσαλίας περί αυτοδίκαιης μεταφο¬ 
ράς και κατάταξης προσωπικού της Ν.Α. Τρικάλων 
στην Περιφέρεια Θεσσαλίας, όπως έχει τροποποι¬ 
ηθεί και ισχύει. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του αρθρ. 159 του Ν. 3852/2010 (ΦΕΚ 
87/Α77-6-2010) «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλ¬ 
λικράτης». 

2. Την αριθμ. 9/3-1-2011 (ΦΕΚ 40/τ.Β'/24-01-2011) από¬ 
φαση του Περιφερειάρχη Θεσσαλίας περί αυτοδίκαιης 


μεταφοράς και κατάταξης προσωπικού της Ν.Α. Τρικά¬ 
λων στην Περιφέρεια Θεσσαλίας, όπως τροποποιήθηκε 
και ισχύει. 

3. Το ΦΕΚ διορισμού, με αριθμ. 124/08-05-1986 τευχ, Γ, 
του υπαλλήλου της Π.Ε. Τρικάλων Μπύρου Γρηγορίου, 
σύμφωνα με το οποίο κατέλαβε κενή οργανική θέση του 
κλάδου ΔΕ3 Εργοδηγών, καθώς και το ΦΕΚ με αριθμ. 
237/11-10-2001 τευχ. ΝΠΔΔ, περί αυτοδίκαιης μετάταξης 
του σε κενή οργανική θέση του κλάδου ΔΕ Τεχνικών 
(Εργοδηγών Μηχανολόγων) της Ν.Α. Τρικάλων. 

4. Τα τηρούμενα στοιχεία στην Υπηρεσία μας. 

5. Την από 07-02-2014, με αριθμ. πρωτ. 607/28040/11- 
02-2014 αίτηση που υπέβαλε ο υπάλληλος της Π.Ε. 
Τρικάλων Μπύρος Γρηγόριος του Ηλία, με την οποία 
ζητά την διόρθωση σφάλματος από την εκπαιδευτική 
βαθμίδα/ειδικότητα Μηχανικών Αυτοκινήτων του κλά¬ 
δου ΔΕ Τεχνικών, στην εκπαιδευτική βαθμίδα/ειδικότητα 
Εργοδηγών Μηχανολόγων του κλάδου ΔΕ Τεχνικών. 

6. Το γεγονός ότι η εν λόγω ενέργεια δεν θα προκα- 
λέσει επιπλέον δαπάνη εις βάρος του Προϋπολογισμού 
της Περιφέρειας Θεσσαλίας, αποφασίζει: 

Την διόρθωση σφάλματος της υπ’ αριθμ. 9/3-1-2011 
απόφασης του Περιφερειάρχη Θεσσαλίας περί αυτο¬ 
δίκαιης μεταφοράς και κατάταξης προσωπικού της Ν.Α. 
Τρικάλων στην Περιφέρεια Θεσσαλίας, που αφορά στον 
υπάλληλο της Περιφερειακής Ενότητας Τρικάλων της 
Περιφέρειας Θεσσαλίας Μπύρο Γρηγόριο του Ηλία (πί¬ 
νακας παραγράφου 1, α/α 246) ως εξής: 

Από την εσφαλμένη εκπαιδευτική βαθμίδα/ειδικότητα 
«Μηχανικών Αυτοκινήτων» του κλάδου «ΔΕ Τεχνικών» 

στην ορθή εκπαιδευτική βαθμίδα/ειδικότητα «Μηχανο¬ 
λόγων Εργοδηγών» του κλάδου «ΔΕ Τεχνικών». 

Κατά τα λοιπά ισχύει η υπ' αριθμ. 9/3-1-2011 απόφαση 
του Περιφερειάρχη Θεσσαλίας, όπως έχει τροποποιηθεί 
και ισχύει. 

Με την παρούσα απόφαση δεν θα προκληθεί επιπλέον 
δαπάνη εις βάρος του Προϋπολογισμού της Περιφέρειας 
Θεσσαλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Τρίκαλα, 2 Απριλίου 2014 

Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-ποϊΙ: ννβόπΐ3δΐ0Γ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο Ο 9 8 1 1704140008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































